Rob Klinkhammer

Robert Klinkhammer (s. 12. elokuuta 1986 Lethbridge, Alberta, Kanada) on kanadalainen jääkiekkoilija. Aiemmin hän on pelannut Chicago Blackhawksin, Ottawa Senatorsin, Arizona Coyotesin ja Pittsburgh Penguinsin organisaatioissa. NHL-debyyttinsä hän teki Blackhawksissa 2010.

 Ura 
Klinkhammer aloitti syksyllä 2006 viimeisen kautensa junioritasolla WHL-joukkue Seattle Thunderbirdsissä, jossa pelasi yhden pelin ennen siirtymistään Portland Winter Hawksiin ja edelleen Brandon Wheat Kingsiin. Hän pelasi 2006–2007 parhaan kauteensa tehden 33 maalia ja 40 syöttöpistettä eli yhteensä 73 pistettä 66 pelissä. Pudotuspeleissä hän pelasi Brandonissa 11 ottelun verran ja teki niissä kahdeksan pistettä. Joukkue voitti WHL:n itäisen divisioonan. 

Klinkhammer pelasi ensimmäisen ammattilaiskautensa 2007–2008 AHL-joukkue Norfolk Admiralsissa. Ammattilaisdebyytin hän teki 19. lokakuuta 2007 Binghamton Senatorsia vastaan. Hän syötti pelissä yhden maalin. Hän teki uransa ensimmäisen maalin ammattilaistasolla 23. marraskuuta 2007 Springfield Falconsia vastaan. Hän myös syötti kaksi maalia, kun Admirals voitti Falconsin 4–2. Maaliskuussa hän teki neljä maalia kuudessa pelissä. Seuraavasta kaudesta alkaen hän edusti Rockford IceHogsia.

8. kesäkuuta 2009 Klinkhammer teki vapaana agenttina Rockford IceHogsin yhteistyöseura Chicago Blackhawksin kanssa kaksivuotisen tulokassopimuksen. Chicagon hyökkääjä Patrick Kanen loukkaannuttua Klinkhammer kutsuttiin IceHogsista tekemään NHL-debyyttinsä 10. joulukuuta 2010 Blackhawksin kotipelissä Dallas Starsia vastaan. 11. heinäkuuta 2011 Klinkhammer teki Blackhawksin kanssa vuoden mittaisen jatkosopimuksen.

2. joulukuuta 2011 Klinkhammer kaupattiin Ottawa Senatorsiin, joka antoi tilalle seitsemännen kierroksen varausvuoron varaustilaisuuteen 2013. Hän joutui kuitenkin pelaamaan pääasiassa farmiseura Binghamton Senatorsissa. Klinkhammer pelasi toisen NHL-pelinsä, ja ensimmäisen Senatorsissa, 4. maaliskuuta 2012 Florida Panthersia vastaan. Pelin jälkeen Ottawan päävalmentaja Paul MacLean sanoi Klinkhammerin olleen yksi joukkueen parhaista pelaajista. Hän pelasi Ottawassa kaikkiaan 15 ottelua.

3. heinäkuuta 2012 Klinkhammer teki vapaana agenttina sopimuksen Phoenix Coyotesin kanssa. Työsulun 2012 aikana hän pelasi Coyotesin yhteistyöseura Portland Piratesissa. Uransa ensimmäisen hattutemppun Klinkhammer teki 23. lokakuuta 2012. Työsulun loputtua Klinkhammer pelasi vielä Portlandissa, mutta sai pian kutsun NHL:ään. Kaudella 2013–2014 hän pelasi Phoenixissa 72 ottelua, joissa teki 20 tehopistettä.

5. joulukuuta 2014 Klinkhammer kaupattiin viidennen kierroksen varausvuoron kanssa Pittsburgh Penguinsiin vaihdossa puolustaja Philip Samuelssoniin.

2. tammikuuta 2015 Pittsburgh vaihtoi Klinkhammerin ja ensimmäisen kierroksen varausvuoron Edmonton Oilersin David Perroniin. 6. tammikuuta Klinkhammer taklasi kuolleesta kulmasta Detroit Red Wingsin hyökkääjä Johan Franzénia, jonka seurauksena tämä oli loppukauden aivotärähdyksen vuoksi sivussa pelaavasta kokoonpanosta. 20. helmikuuta Klinkhammer solmi Oilersin kanssa yhden vuoden kauden 2015–2016 loppuun asti ulottuvan jatkosopimuksen. Kaudella 2014–2015 hän teki viisi maalia ja neljä syöttöpistettä pelattuaan yhteensä 69 ottelussa Coyotesin, Penguinsin ja Oilersin paidoissa.

 Tilastot 
 2003–2004  Lethbridge Hurricanes  WHL  25  2  3  5  12  –  –  –  –  – 2004–2005  Lethbridge Hurricanes  WHL  72  14  12  26  81  5  0  1  1  4 2005–2006  Lethbridge Hurricanes  WHL  35  5  7  12  15  –  –  –  –  –   Seattle Thunderbirds  WHL  32  3  5  8  37  7  0  1  1  6 2006–2007  Seattle Thunderbirds  WHL  1  0  0  0  9  –  –  –  –  –   Portland Winterhawks  WHL  37  23  19  42  70  –  –  –  –  –   Brandon Wheat Kings  WHL  28  10  21  31  29  11  4  4  8  22 2007–2008  Norfolk Admirals  AHL  66  12  12  24  41  –  –  –  –  – 2008–2009  Rockford IceHogs  AHL  76  15  18  33  32  4  0  1  1  0 2009–2010  Rockford IceHogs  AHL  72  10  14  24  38  4  1  1  2  7 2010–2011  Chicago Blackhawks  NHL  1  0  0  0  0  –  –  –  –  –   Rockford IceHogs  AHL  76  17  29  46  63  –  –  –  –  – 2011–2012  Rockford IceHogs  AHL  18  2  4  6  6  –  –  –  –  –   Ottawa Senators  NHL  15  0  2  2  2  –  –  –  –  –   Binghamton Senators  AHL  35  12  23  35  30  –  –  –  –  – 2012–2013  Phoenix Coyotes  NHL  22  5  6  11  10  –  –  –  –  –   Portland Pirates  AHL  53  14  30  44  36  –  –  –  –  – 2013–2014  Phoenix Coyotes  NHL  72  11  9  20  19  –  –  –  –  – 2014–2015  Arizona Coyotes  NHL  19  3  0  3  4  –  –  –  –  –   Pittsburgh Penguins  NHL  10  1  2  3  0  –  –  –  –  –   Edmonton Oilers  NHL  40  1  2  3  23  –  –  –  –  – 2015–2016  Bakersfield Condors  AHL  27  14  10  24  36  –  –  –  –  –   Edmonton Oilers  NHL  14  1  0  1  6  –  –  –  –  – 2016–2017  Dinamo Minsk  KHL  47  21  17  38  65  5  1  1  2  0 2017–2018  Dinamo Minsk  KHL  7  1  1  2  27  –  –  –  –  –   Ak Bars Kazan  KHL  42  7  13  20  32  19  3  5  8  10 2018–2019  Ak Bars Kazan  KHL  57  19  5  24  79  4  1  0  1  8 2019–2020  Avangard Omsk  KHL  44  12  15  27  57  –  –  –  –  – 2020–2021  Dinamo Minsk  KHL  31  15  11  26  38  5  0  0  0  8 2021–2022  Dinamo Moskova  KHL  41  6  10  16  28  4  0  1  1  2 7 kautta  yhteensä  AHL  396  82  130  212  246  8  1  2  3  7 6 kautta  yhteensä  KHL  269  81  76  157  326  37  5  7  12  28 6 kautta  yhteensä  NHL  193  22  21  43  64  –  –  –  –  – 4 kautta  yhteensä  WHL  230  57  67  124  253  23  4  6  10  32

 Lähteet 




 Viitteet 

Luokka:Vuonna 1986 syntyneet
Luokka:Elävät henkilöt
Luokka:Kanadalaiset jääkiekkoilijat